KOMENTE TË PËRGJITHSHME
Mbi raportin e monitorimit të Ministrisë së Mirëqenies Sociale dhe Rinisë
për tremujorin e parë të vitit 2014

1. Karakteristikat kryesore të shpenzimeve
Ministria e Mirëqenies Sociale dhe Rinisë për tremujorin e parë të vitit 2014, administroi dhe menaxhoi fondet publike sipas tetë programeve të miratuara, e konkretisht:

1. Planifikim, menaxhim dhe administrimi.
2. Sigurimi Shoqëror 
3. Përkujdesi Social
4. Punësimi, Formimi dhe Arsimi Profesional
5. Inspektimi në Punë
6. Përfshirja Sociale
7. Mbështetje për Kultet Fetare
8. Rehabilitimi  i të Përndjekurve Politik

Sipas të dhënave të Sistemit Financiar Informatik të Qeverisë, plani me ndryshime i buxhetit deri në fund tremujorit të parë të vitit 2014 dhe realizimi i shpenzimeve faktike të buxhetit, sipas programeve të MZHUT paraqitet si më poshtë, në mijë lekë:       

	Programi
	Shpenzime korrente
	Shpenzime Kapitale
	Totali i Shpenzimeve

	
	Plani
	Fakt
	% e realizimit
	Plani
	Fakt
	% e realizimit
	Plani
	Fakt
	% e realizimit

	Planifikimi, Menaxhimi dhe Administrimi
	140,873
	31,894
	22.6%
	58,000
	0
	0.0%
	198,873
	31,894
	16.0%

	Sigurimi Shoqëror
	46,871,000
	11,875,000
	25.3%
	0
	0
	0.0%
	46,871,000
	11,875,000
	25.3%

	Përkujdesi Social
	26,203,857
	6,708,221
	25.6%
	749,200
	0
	0.0%
	26,953,057
	6,708,221
	24.9%

	Punësimi, Formimi dhe Arsimi Profesional
	1,807,887
	273,701
	15.1%
	32,550
	0
	0.0%
	1,840,437
	273,701
	14.9%

	Inspektimi në Punë
	157,500
	37,158
	23.6%
	2,000
	0
	0.0%
	159,500
	37,158
	23.3%

	Përfshirja Sociale
	26,500
	1,761
	6.6%
	118,650
	0
	0.0%
	145,150
	1,761
	1.2%

	Mbështetje për Kultet Fetare
	126,610
	3,393
	2.7%
	1,000
	0
	0.0%
	127,610
	3,393
	2.7%

	Rehabilitimi  i të Përndjekurve Politik
	30,000
	5,369
	17.9%
	100
	0
	0.0%
	30,100
	5,369
	17.8%

	Totali
	75,364,227
	18,936,497
	25.1%
	961,500
	0
	0.0%
	76,325,727
	18,936,497
	24.8%



2. Performanca dhe statusi i produkteve të disa programeve. 
Në programin “Planifikim, menaxhim, administrimi” që përfaqëson 0.3 përqind të totalit të planit të MMSR, shpenzimet faktike për tremujorin e parë të vitit 2014, sipas zërave kryesorë, janë realizuar si më poshtë : 
· Shpenzime korente	22.6 %
· Shpenzime kapitale 	0 %
· Gjithsej		16.0 %
Në këtë program janë parashikuar 11 produkte, 4 nga të cilat për periudhën janë realizuar plotësisht, ndërsa të gjitha produktet e tjera raportohet se janë në proces dhe pritet të realizohen në vazhdim. Sipas parashikimit të periudhës ky program është realizuar në masën 76 përqind.


Në programin “Sigurimi Shoqëror” që përfaqëson 61.4 përqind të totalit të planit me ndryshime të MMSR, janë parashikuar 5 produkte, të cilat për periudhën janë realizuar plotësisht. Sipas parashikimit të periudhës ky program është realizuar në masën 100 përqind.


Në programin “Përkujdesi Social” që përfaqëson 35.3 përqind të totalit të planit me ndryshime të MMSR, shpenzimet faktike për tremujorin e parë të vitit 2014, sipas zërave kryesorë, janë realizuar si më poshtë : 
· Shpenzime korente	25.6 %
· Shpenzime kapitale 	0 %
· Gjithsej		24.9 %
Në këtë program janë parashikuar 15 produkte, 12 nga të cilat për periudhën janë realizuar plotësisht, 2 produkte të tjerë raportohet se janë në proces dhe produkti “Ngritja  dhe mirëmbajtja e qendrës së Romëve” nuk është realizuar aspak. Sipas parashikimit të periudhës ky program është realizuar në masën 98 përqind.


Në programin “Punësim, Arsim dhe Formim Profesional” që përfaqëson 2.4 përqind të totalit të planit me ndryshime të MMSR, shpenzimet faktike për tremujorin e parë të vitit 2014, sipas zërave kryesorë, janë realizuar si më poshtë : 
· Shpenzime korente	15.1 %
· Shpenzime kapitale 	0 %
· Gjithsej		14.9 %
Në këtë program janë parashikuar 6 produkte, 2 nga të cilat për periudhën janë realizuar plotësisht, 2 produkte të tjerë raportohet se janë realizuar pjesërisht dhe 2 produkte të tjerë raportohet se janë në proces. Sipas parashikimit të periudhës ky program është realizuar në masën 59 përqind.

Në programin “Inspektimi në Punë” që përfaqëson 0.2 përqind të totalit të planit me ndryshime të MMSR, shpenzimet faktike për tremujorin e parë të vitit 2014, sipas zërave kryesorë, janë realizuar si më poshtë : 
· Shpenzime korente	23.6 %
· Shpenzime kapitale 	0 %
· Gjithsej		23.3 %
Në këtë program janë parashikuar 4 produkte, 1 nga të cilat për periudhën është realizuar plotësisht, dhe 3 produkte të tjerë raportohet se janë në proces. Sipas parashikimit të periudhës ky program është realizuar në masën 77 përqind.

Në programin “Përfshirja Sociale” që përfaqëson 0.2 përqind të totalit të planit me ndryshime të MMSR, shpenzimet faktike për tremujorin e parë të vitit 2014, sipas zërave kryesorë, janë realizuar si më poshtë : 
· Shpenzime korente	6.6 %
· Shpenzime kapitale 	0 %
· Gjithsej		1.2 %
Në këtë program janë parashikuar 9 produkte, 2 nga të cilat për periudhën janë realizuar plotësisht dhe 7 produkte të tjerë raportohet se janë në proces. Sipas parashikimit të periudhës ky program është realizuar në masën 86 përqind. Realizimi prej 1.2 përqind kundrejt planit vjetor të buxhetit justifikohet me faktin që shumica e produkteve të këtij programi realizohet nëpërmjet donatorëve si UNDP, UNIFEM etj.

3. Komente të tjera
· Raporti i monitorimit të MMSR në përgjithësi paraqitet i plotë, me një relacion shoqërues të detajuar me të dhëna për çdo program.
· Plani me ndryshime i raportuar nga MMSR në raportin e monitorimit është raportuar si plan 3 mujor dhe jo vjetor. 
· Realizimi faktik ka disa mospërputhje të vogla, që mendojmë se kanë ardhur si pasojë e kohës së raportimit dhe vazhdimit të kryerjes së veprimeve në thesar.
· Realizimi i shpenzimeve faktike të raportuara nga ministria për programin “Përkujdesi Social” nuk përputhet me të dhënat e nxjerra nga SIFQ dhe ka një diferencë të madhe. Kjo diferencë ka lidhje me transfertën për buxhetet familjare dhe individët, që MMSR akordon në njësitë e qeverisjes vendore për ndihmën ekonomike dhe për pagesën e aftësisë së kufizuar, realizimi faktik për të cilat nga kjo ministri është raportuar i barabartë me planin.

Ky raport më i detajuar gjendet gjithashtu i publikuar në faqen zyrtare të Ministrisë së Mirëqenies Sociale dhe Rinisë, në linkun http://www.sociale.gov.al/al/dokumente/raporte



